# Mandátna zmluva

(uzatvorená v zmysle § 566 zákona č. 513/1991 Zb. Obchodný zákonník v znení neskorších predpisov)

# Zmluvné strany

## Mandant: Obec Ždaňa

sídlo: Jarmočná 118/4, 044 11 Ždaňa

IČO: 00324973

DIČ: 2021245193

zástupca: Ing. Ján Kokarda

bankové spojenie: Prima banka Slovensko, a. s., pobočka Košice

číslo účtu: 0592791001/5600

## (ďalej len **„Mandant“,** na strane jednej)

a

## Mandatár: Veriton, s.r.o.

sídlo: Hraničná 24/A, 821 05 Bratislava

IČO: 47 883 979

DIČ: 2024138941

zástupca: Mgr. Michal Mateček, konateľ spoločnosti

zapísaná: Obchodný register Okresného súdu Bratislava I, oddiel: Sro, vložka číslo: 100332/B

bankové spojenie: Všeobecná úverová banka, a.s.

číslo účtu: SK87 0200 0000 0033 5325 0551

(ďalej len **„Mandatár“**, na strane druhej)

## Zmluvné strany sa dohodli na tomto znení Mandátnej zmluvy uzavretej podľa ust. § 566 a násl. zákona č. 513/1991 Zb. Obchodného zákonníka (ďalej aj ako len „Zmluva“) v platnom znení vo väzbe na ustanovenia zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) a súvisiacich všeobecne záväzných právnych predpisov.

# Všeobecné ustanovenia

## Mandant má zámer zrealizovať v obci projekt : „Rekonštrukcia administratívnej budovy – Obecný úrad Ždaňa“ a ako verejný obstarávateľ v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov musí postupovať v zmysle citovaného ZVO a uskutočniť za týmto účelom verejné obstarávanie.

# Predmet zmluvy

## Predmetom tejto zmluvy je záväzok Mandatára vykonať za podmienok dohodnutých v tejto Zmluve pre Mandanta ako zadávateľa verejného obstarávania na jeho účet verejné obstarávania na dodanie zákaziek spojených s realizáciou projektu „Rekonštrukcia administratívnej budovy – Obecný úrad Ždaňa“**,** vrátane verejného obstarávania na výber stavebného dozoru, externého manažmentu a dodávateľa stavebných prác a záväzok Mandanta zaplatiť Mandatárovi dohodnutú odplatu.

# Pravidlá a povinnosti zmluvných strán

## Mandatár je povinný postupovať pri plnení záväzku s náležitou odbornou starostlivosťou.

## Mandatár je povinný vykonávať záväzok podľa pokynov Mandanta a v súlade s jeho záujmami, pokiaľ sú mu známe.

## Zmluvné strany sú povinné informovať sa navzájom bez zbytočného odkladu o všetkých skutočnostiach a okolnostiach, ktoré môžu mať vplyv na zmenu pokynov Mandanta.

## Mandatár je oprávnený odchýliť sa od pokynov Mandanta, ak je to v záujme Mandanta, a to aj bez jeho predchádzajúceho súhlasu.

## Mandatár je oprávnený použiť na splnenie záväzku aj iné osoby.

## Ak Mandatár použije na plnenie predmetu Zmluvy iné osoby, jeho vzťah k Mandantovi vrátane právnej zodpovednosti sa tým nijako nemení a za činnosť týchto osôb zodpovedá tak, akoby plnil predmet Zmluvy osobne.

## Mandant je povinný odovzdať Mandatárovi včas veci, podklady a informácie, ktoré sú potrebné na splnenie záväzku, vrátane zaradenia kontaktnej osoby pre verejné obstarávanie Mandatára do zoznamu používateľov administrátorom Mandanta pre prístupu do IS Zber údajov Úradu pre verejné obstarávanie Slovenskej republiky.

# Odplata a platobné podmienky

## Mandant je povinný zaplatiť Mandatárovi odplatu za vykonanie činnosti podľa bodu 2 tejto Zmluvy vo výške 1 000 € (slovom: jedentisíc eur) bez DPH.

## Odmena Mandatára podľa bodu 3.1 článku, neobsahuje DPH, ktorá bude fakturovaná podľa príslušného daňového predpisu platného v deň fakturácie.

## Odmena je splatná na základe vystavenej faktúry Mandatárom po protokolárnom odovzdaní dokumentácie spojenej so zabezpečením verejného obstarávania podľa bodu 3.1 Zmluvy. Splatnosť faktúry je v lehote do 14 dní odo dňa vystavenia.

## V prípade oneskorenia úhrady faktúry Mandantom má Mandatár právo uplatniť si u Mandanta nárok na úrok z omeškania vo výške 0,05% z dlžnej sumy za každý aj začatý deň omeškania.

# Splnomocnenie

## Mandant podpisom Zmluvy súčasne splnomocňuje Mandatára na vykonanie všetkých úkonov v mene Mandanta potrebných na splnenie predmetu Zmluvy, a to aj v prípadoch, ak je podľa právnych predpisov potrebné osobitné splnomocnenie. Ak sa v rámci plnenia záväzkov zo Zmluvy pri zariaďovaní záležitostí pre Mandanta aj napriek tomu vyskytnú okolnosti, na uskutočnenie ktorých osobitný právny predpis vyžaduje osobitné písomné splnomocnenie, Mandant sa zaväzuje na požiadanie bez meškania vystaviť Mandatárovi osobitné splnomocnenie v rozsahu potrebnom na uskutočnenie právneho úkonu v mene Mandanta.

# Zánik zmluvy

## Záväzkový právny vzťah založený touto Zmluvou zaniká riadnym splnením záväzku zo Zmluvy, t.j. splnením záväzku zo Zmluvy Mandatárom a zaplatením odplaty Mandantom Mandatárovi v súlade s obsahom tejto Zmluvy.

## Pred splnením záväzkov vyplývajúcich zo Zmluvy sa na zánik Zmluvy vzťahujú ustanovenia § 574 a § 575 zákona č. 513/1991 Zb. Obchodného zákonníka v platnom znení. Tým nie je dotknuté právo zmluvných strán ukončiť Zmluvu písomnou dohodou, v ktorej sa zmluvné strany dohodnú na dni ukončenia Zmluvy a vysporiadaní vzájomných práv a povinností, ktoré vzniknú ku dňu zániku Zmluvy. Takáto dohoda musí byť podpísaná osobami oprávnenými konať v mene a na zodpovednosť zmluvných strán.

# Záverečné ustanovenia

## Zmluvné strany sa zaväzujú, že v prípade zmeny údajov o zmluvných stranách uvedených v záhlaví tejto Zmluvy tieto písomne a preukázateľne oznámia druhej zmluvnej strane bez zbytočného odkladu.

## Veci konkrétne neupravené touto Zmluvou budú zmluvné strany v prípade potreby riešiť podľa príslušných ustanovení zákona č. 513/1991 Zb. Obchodného zákonníka v platnom znení a ostatných súvisiacich predpisov  právneho poriadku Slovenskej republiky.

## Ak je niektoré ustanovenie tejto Zmluvy neplatné alebo sa takým stane, nemá to vplyv na ostatné ustanovenia Zmluvy. Namiesto takéhoto ustanovenia sa použije ustanovenie platných právnych predpisov zodpovedajúce účelu tejto Zmluvy, ktoré nahradí neplatné ustanovenie.

## Zmluvné strany sa dohodli, že zmeny a dodatky k tejto Zmluve musia mať písomnú formu.

## Zmluvné strany vyhlasujú, že sa oboznámili s obsahom tejto Zmluvy, jej obsahu porozumeli, a na znak súhlasu s jej obsahom ju vlastnoručne podpisujú. Súčasne svojimi podpismi potvrdzujú, že ich zmluvná voľnosť nie je obmedzená a že im nie sú známe žiadne skutočnosti, ktoré by mohli spôsobiť neplatnosť tejto Zmluvy a zmariť tak jej účel.

## Zmluva je vyhotovená v 4 (štyroch) vyhotoveniach s platnosťou originálu, z ktorých každá zmluvná strana obdrží 2 (dve) vyhotovenia.

## 

## Zmluva nadobúda platnosť dňom jej podpisu oprávnenými zástupcami zmluvných strán a účinnosť nasledujúci deň po dni zverejnenia tejto Zmluvy na webovom sídle Mandanta.

V Ždani dňa.......................... V Bratislave dňa ...................

Mandant: Mandatár:

Ing. Ján Kokarda Mgr. Michal Mateček

starosta obce konateľ spoločnosti